Ye :
Po na nini okomaka na français te? Ngai nakokoka kotanga lingala te.
Ngai :
Nakomaka po na bato oyo bayebi kotanga lingala. Soki oyebi kotanga lingala te, nayebi te ndenge nini okosala. Tanga kaka mikanda bakoma na français. Ezali ebele. Mikanda nyonso na France bakomaka yango na français.
Ye :
Et puis na niveau international, ndenge nini bakotanga yo ?
Ngai:
Yo okanisi soki nakomi na français, na Corée bakotanga ngai?
Ye :
Ekomi ya kokatela ngai lingala ?
Ngai :
Te. Nakomaka po batu ya Kinshasa na Brazza batanga ngai. Obakisi pe na Kongo mobimba. Nakomaka te po na libanda. Bato ya libanda soki balingi bayeba makambo nakomi, to bayekoli lingala, to bazeli mukolo bakobongola yango na munoko na bango nde bakotanga yango. Po na sikoyo, soucis na ngai, batanga ngai na Malweka, na Matadi Kibala, na Sanga Mamba, na Camp Luka!
dyu_Latn lin_Latn kam_Latn lin_Latn dyu_Latn lin_Latn kam_Latn lin_Latn dyu_Latn lin_Latn kam_Latn lin_Latn